CELEX: 32019D1399
Language: mt
Date: 2019-09-10 00:00:00
Title: Deċiżjoni ta' Implimentazzjoni tal-Kummissjoni (UE) 2019/1399 tal-10 ta' Settembru 2019 li temenda d-Deċiżjoni ta' Implimentazzjoni 2014/909/UE fir-rigward tal-lista ta' żoni soġġetti għall-miżuri protettivi b'rabta mal-koleotteru tal-ġabsala fl-Italja (notifikata bid-dokument C(2019) 6418) (Test b'rilevanza għaż-ŻEE.)

12.9.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 235/3
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/1399
         tal-10 ta' Settembru 2019
         li temenda d-Deċiżjoni ta' Implimentazzjoni 2014/909/UE fir-rigward tal-lista ta' żoni soġġetti għall-miżuri protettivi b'rabta mal-koleotteru tal-ġabsala fl-Italja
         
            
               (notifikata bid-dokument C(2019) 6418)
            
         
         (It-test bit-Taljan biss huwa awtentiku)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
         Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju applikabbli għall-kummerċ intra-Unjoni ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
         Billi:
         
                     (1)
                  
                  
                     Id-Deċiżjoni ta' Implimentazzjoni tal-Kummissjoni 2014/909/UE (3) stabbiliet ċerti miżuri protettivi li jeħtieġ jittieħdu mill-Italja wara l-okkorrenzi tal-koleotteru tal-ġabsala (Aethina tumida) f'ċerti żoni, oriġinarjament fir-reġjuni ta' Calabria u Sqallija. Wara l-iżviluppi epidemjoloġiċi f'dawn l-aħħar snin u wara d-dħul fis-seħħ tad-Deċiżjoni ta' Implimentazzjoni tal-Kummissjoni (UE) 2017/370 (4), dawk il-miżuri huma attwalment limitati għar-reġjun ta' Calabria.
                  
               
                     (2)
                  
                  
                     Fil-21 ta' Ġunju 2019, l-Italja nnotifikat lill-Kummissjoni dwar okkorrenza ġdida tal-koleotteru tal-ġabsala fi Sqallija. B'konsegwenza ta' dan, il-lista taż-żoni soġġetti għall-miżuri protettivi previsti fl-Anness tad-Deċiżjoni ta' Implimentazzjoni 2014/909/UE jenħtieġ li tiġi estiża biex terġa' tinkludi r-reġjun ta' Sqallija.
                  
               
                     (3)
                  
                  
                     Għaldaqstant, jenħtieġ li d-Deċiżjoni ta' Implimentazzjoni 2014/909/UE tiġi emendata skont dan.
                  
               
                     (4)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            It-tabella tal-Anness tad-Deċiżjoni ta' Implimentazzjoni 2014/909/UE hija sostitwita b'dan li ġej:
            
               
                           “Stat Membru
                        
                        
                           Żoni soġġetti għall-miżuri protettivi
                        
                     
                           L-Italja
                        
                        
                           Ir-Reġjun ta' Calabria: Ir-Reġjun kollu
                        
                     
                           Ir-Reġjun ta' Sqallija: Ir-Reġjun kollu”
                        
                     
         
         
            Artikolu 2
            Din id-Deċiżjoni hija indirizzata lir-Repubblika Taljana.
         
         
            Magħmul fi Brussell, l-10 ta' Settembru 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 395, 30.12.1989, p. 13.
         
            (2)  ĠU L 224, 18.8.1990, p. 29.
         
            (3)  Id-Deċizjoni ta' Implimentazzjoni tal-Kummissjoni 2014/909/UE tat-12 ta' Diċembru 2014 dwar ċerti miżuri protettivi fir-rigward tal-okkorrenzi konfermati tal-koleotteru tal-ġabsala fl-Italja (ĠU L 359, 16.12.2014, p. 161).
         
            (4)  Id-Deċiżjoni ta' Implimentazzjoni tal-Kummissjoni (UE) 2017/370 tal-1 ta' Marzu 2017 li temenda d-Deċiżjoni ta' Implimentazzjoni tal-Kummissjoni 2014/909/UE billi testendi l-perjodu ta' applikazzjoni ta' ċerti miżuri protettivi u temenda l-lista ta' żoni suġġetti għal miżuri protettivi fir-rigward tal-koleotteru tal-ġabsala fl-Italja (ĠU L 56, 3.3.2017, p. 213).